Beskrivelsen af Store Broders udseende giver mindelser om [[Josef Stalin]] eller [[Lord Kitchener]]. Det er i romanen ikke helt klart. om han eksisterer i virkeligheden som en person, eller om han er en figur, skabt af staten. Men da torturbødlen [[O'Brien (1984)|O'Brien]] fra [[Inderpartiet (1984)|Inderpartiet]] siger til [[Winston Smith (1984)|Winston Smith]], at Store Broder ikke kan dø, tyder det på, at han er personificeringen af Partiet. I den bog, som [[Emmanuel Goldstein (1984)|Emmanuel Goldstein]] angiveligt har skrevet (dens oprindelse viser sig senere at være af mere kompliceret oprindelse), står der: ''"Ingen har nogensinde set Store Broder. Han er et ansigt på murene, en stemme fra teleskærmen. […] Store Broder er den forklædning, hvor under Partiet foretrækker at fremtræde for verden. Hans opgave er at fungere som samlingspunkt for kærlighed, frygt og ærbødighed, følelser som man lettest nærer for en person end for en organisation."'' (Se [[Goldsteins bog (1984)|Goldsteins bog]]). I Partiets propaganda fremstår Store Broder dog som en virkelig person, der sammen med Emmanuel Goldstein var en af Partiets stiftere. Hans virkelige navn nævnes ikke og er ikke offentligt kendt.
Litteratur